Rovartani Lapok 



II. kötet. 1885. deczember, 12. füzet. 



Adatok 



egy hazai csőzo-pók pontosabb ismeretéhez. 



n. 



Miként rokonai, úgy az Atypus piceus is önfúrta földalatti 

 lyukakba szövi sajátságos lakócsöveit. Ezek a csövek (IV. T. 1 .) 

 vízszintes, vagy helyesebben az alzatot megfekvő, és függé- 

 lyes részből állanak. A vízszintes rész egyenesen, vagy gyenge 

 S-alakú hajlással húzódik a talaj felületén és csak hátulsó darabja 

 van 1 — 4 centiméternyire a mohapárnázat, a növényzet gyökerei 

 és a talaj televénye alá rejtve, mig jóval hosszabb függélyes része 

 a földbe van sülyesztve. Említem már, hogy az Atypusok tanyá- 

 jukat rendesen lejtőkön rendezik be és csöveik földfeletti részét a 

 lejtőn lefelé irányítva (a víz lefolyása irányában) helyezik el; csak 

 kivételesen találtam ellenkező irányú elhelyezést, ez esetben azonban 

 kő, fatörzs, vagy valami más tárgy védelmezte a csövet; közve- 

 tetlenül fatörzsek mellett fekvő csövek földfeletti részét gyakran a 

 fatörzsre támasztva, mintegy felállítva találtam. A vízszintes részlet 

 szabad vége felé mindig elszűkűl és lakott csöveknél — legalább 

 nappal — egészen zárt s néhány fonállal van a közelében levő 

 növényekhez kötözve ; az odakötött vég mögött gyakran, de nem 

 mindig, észleltem egy kis hosszirányú foltot, melyet kezdetben nyí- 

 lásnak véltem, mig közelebbről vizsgálva meggyőződtem, hogy tömött, 

 de igen finom, átlátszó háló van rajta kifeszítve, mely talán a cső 

 lakójának ablak gyanánt szolgál. Hátrafelé kitágul a vízszintes rész 

 ós derékszög alatti lehajlása táján gyakran szembetűnően zacskó- 

 szerűleg kiöblösödik. A függélyes irányban földbe sülyedő rész 

 eleje többé-kevésbbé elszűkűl, majd kitágul, ismét szembeszökőleg 

 elszűkűl, hogy összehúzódott, zárt vége felett ismét kitáguljon. Az 

 alsó tágulat a pók lakókamarája, mig a felső a petegubó befo- 

 gadására hivatott költőkamarául szolgál. Bármennyire külön- 

 bözzenek is a csövek hosszaságuk, a tágulatok és szűkületek ará- 

 nyát, valamint viszonylagos távolságát tekintve, berendezésük imént 

 tárgyalt alapterve az ivarérett nőstények csöveinél mindig ugyanaz. 



18 



